《和孔司封题蓬莱阁》
宋代·赵諴

龙卧山形滴翠微，翚飞阁势抅空危。
六鳌不是湖中蛰，一岛疑从海上移。
屏障笺毫吟咏处，神仙罗绮燕游时。
自惭为吏非香案，又蹑云梯从使麾。

作者简介：赵諴，字希平，晋江（今属福建）人，仁宗天圣五年（一○二七）进士。通判抚州，知归州。入为三司户部判官，出知明州，卒。清乾隆《福建通志》卷四五有传。今录诗四首。